Հավելված 5

ՀՀ կրթության, գիտության, մշակույթի

և սպորտի նախարարի 2025 թվականի

փետրվարի 3-ի N 11-Ն հրամանի

**«ՀԱՅԱՍՏԱՆԻ ՊԱՏՄՈՒԹՅՈՒՆ» ԱՌԱՐԿԱՅԻ ԾՐԱԳԻՐ**

**9-ՐԴ ԴԱՍԱՐԱՆ**

|  |  |  |
| --- | --- | --- |
| **Թեմա 1.** | | |
| **Հայ ժողովուրդը XX դարի սկզբին։ Հայոց ցեղասպանությունը** | | |
| **Նպատակ** | | |
| Ձևավորել՝   * Հայոց ցեղասպանության պատմությունը հետազոտելու (շարժառիթներ, պատճառներ, ծրագրեր, փուլեր, հետևանքներ, պատմական դասեր, ճանաչման գործընթաց, ինքնապաշտպանական մարտեր) համեմատելու, դրանց արդյունքներն ու հետևանքները վերլուծելու հմտություններ, * մարդկության դեմ ուղղված հանցագործությունների նկատմամբ մերժողական վերաբերմունք ունեցող քաղաքացի: | | |
| **Վերջնարդյունքներ** | | |
| 1. Նկարագրի աշխարհաքաղաքական իրադրությունը և Հայաստանի դրությունը XX դարի սկզբին: 2. Ներկայացնի Առաջին աշխարհամարտում հայ ժողովրդի մասնակցությունը և Կովկասյան ճակատում հայկական կամավորական ջոկատների կազմավորումն ու գործունեությունը։ 3. Նկարագրի սոցիալ-տնտեսական կյանքի, հասարակական հարաբերությունների, առօրյա կյանքի ու կենցաղի առանձնահատկությունները Արևելյան Հայաստանում, Արևմտյան Հայաստանում և Օսմանյան Թուրքիայի հայաբնակ շրջաններում XIX դարի վերջին և XX դարի սկզբին, բացահայտի ընդհանրություններն ու առանձնահատկությունները։ 4. Ներկայացնի և վերլուծի Հայոց ցեղասպանության շարժառիթները, պատճառները, ծրագրերը, փուլերը, ընթացքը, հետևանքները: 5. Ներկայացնի ինքնապաշտպանական մարտերը Հայոց ցեղասպանության տարիներին: 6. Ցույց տա XX դարի ցեղասպանությունների միջև կապերը։ 7. Գնահատի Հայոց ցեղասպանության տարիներին մեծ տերությունների, առաջադեմ գործիչների, միսիոներների, կազմակերպությունների հայամետ ու հայապահպան գործունեությունը: 8. Հետազոտի Ցեղասպանությունը որպես մարդկության դեմ ուղղված հանցագործություն։ | | |
| **Թեմայի բովանդակությունը** | | |
| 1. Հայոց ցեղասպանության քաղաքականության սկիզբը Օսմանյան Թուրքիայում: Ցեղասպանության առաջին փուլը: 2. 1894-1896 թթ. ինքնապաշտպանական մարտերը: 3. Ցարիզմի ազգային-գաղութային քաղաքականության նոր դրսևորումը։ Հայ ժողովրդի պայքարը ցարական ինքնակալության դեմ։ Հայ-թաթարական բախումները: 4. Կիլիկիահայության կոտորածները։ Պանթյուրքական գաղափարախոսությունը: 5. Հայկական հարցի վերաբացումը 1912-1914 թթ․։ Արևմտյան Հայաստանում բարենորոգումների համաձայնագիրը: 6. Հայերի մասնակցությունն Առաջին աշխարհամարտին։ Կովկասյան ճակատը և կամավորական շարժումը։ Հայկական ջոկատների կազմավորումը և գործունեությունը: Հայկական լեգեոնի կազմավորումն ու գործունեությունը: 7. Հայոց մեծ եղեռնը: 8. 1915 թ. ինքնապաշտպանական մարտերը: 9. Հայոց ցեղասպանության պատասխանատուների դատավարությունը: «Նեմեսիս» գործողությունը: 10. Հայոց ցեղասպանության շարունակությունը քեմալականների կողմից։ 11. Ցեղասպանությունը որպես մարդկության դեմ ուղղված հանցագործություն։ Ցեղասպանության հետևանքները: 12. Վերազարթոնք. անհատական ճակատագրեր: 13. Հայոց ցեղասպանության միջազգային ճանաչման գործընթացը: | | |
| **Առաջարկվող գործունեության ձևեր** | **Խաչվող հասկացություններ** | |
| * սկզբնաղբյուրների հետ աշխատանք, * գեղարվեստական ստեղծագործությունների ուսումնասիրություն * էսսեների, ակնարկների պատրաստում * հետազոտական աշխատանք (հիմնախնդիրների հետազոտում) * համեմատական աղյուսակների և գծապատկերների կազմում | **Օրինաչափություն**  Ի՞նչն է օրինաչափ:   * Պատմական երևույթների միջև օբյեկտիվորեն գոյություն ունեցող պատճառահետևանքային անհրաժեշտ կապեր, փոխադարձ պայմանավորվածություններ: Պատճառները, հետևանքները, առանձնահատկությունները, ընդհանրությունները դիտարկել որպես պատմական ու հասարակական երևույթների և իրադարձությունների օրինաչափություններ: | |
| **Միջառարկայական կապերը թեմայում** | | |
| **Համաշխարհային պատմություն** - XX դարասկզբի պետություններ, միջազգային կազմակերպություններ, կառույցներ, կոնֆլիկտներ, հարաբերություններ, նշանավոր գործիչներ, պատմական կարևոր իրադարձություններ, դեպքեր, փաստեր և այլն:  **Հասարակագիտություն** - «Արժեքներ», «Մտածողություն, հուզական բանականություն և վարք», «Հետազոտական և կառավարչական հմտություններ» թեմաներ  **Հայոց լեզու** - բանավոր և գրավոր ճիշտ, գրագետ, փաստարկված խոսքի կառուցում, տարբեր բնույթի հայերեն տեքստերի վերլուծում և ընկալում,դրանց հիմնական գաղափարի ըմբռնում  **Գրականություն** - գրողներ, բանաստեղծներ, ստեղծագործություններ  **-Արվեստ (ճարտարապետություն, կերպարվեստ, երաժշտություն, թատրոն, կիրառական արվեստ)** - մշակույթի տարբեր բնագավառներ, գործիչներ, ստեղծագործություններ, պատմամշակութային հուշարձաններ, արվեստի գործեր: | | |
| **Կապը Հանրակրթության պետական չափորոշչով սահմանված հիմնական ծրագրի վերջնարդյունքների հետ** | | |
| Հ 15, Հ 16, Հ 17, Հ 18, Հ 25, Հ 27, Հ 28, Հ 29, Հ 30, Հ 31, Հ 34, Հ35, Հ45 | | |
|  | | |
| **Թեմա 2.** | | |
| **Հայաստանը անկախության վերականգնման ճանապարհին: Հայաստանի Առաջին Հանրապետությունը** | | |
| **Նպատակ** | | |
| Ձևավորել՝   * XX դարի սկզբի հայոց քաղաքակրթության զարգացման և Հայաստանի Առաջին Հանրապետության պատմության կարևոր դեպքերը, իրադարձությունները, ձեռքբերումները գնահատելու, բացթողումները բացահայտելու և ընդհանրացումներ անելու հմտություններ, * Հայաստանի Առաջին Հանրապետության տեղն ու դերը հայոց պատմության մեջ գնահատելու հմտություններ: | | |
| **Վերջնարդյունքներ** | | |
| 1. Նկարագրի աշխարհաքաղաքական իրադրությունը, Հայաստանի և տարածաշրջանի ներքաղաքական և արտաքին քաղաքական իրավիճակը 1917-1920 թթ․: 2. Նկարագրի Հայաստանի Առաջին Հանրապետության պետական կառավարման համակարգը, բանակը, սոցիալ-տնտեսական կյանքը, հասարակական հարաբերությունները, առօրյա կյանքն ու կենցաղը, փորձի կապեր գտնել ներկա կյանքի իրողությունների հետ։ 3. Ներկայացնի հայոց եկեղեցու գործունեությունը: 4. Վերլուծի արտաքին և ներքին գործոնների ազդեցությունը Հայաստանի Առաջին Հանրապետության կայացման և անկման գործընթացներում, կատարի եզրահանգումներ: 5. Գնահատի մշակույթի զարգացման պայմանները, առանձնահատկությունները: 6. Արժևորի անկախ, ինքնիշխան պետություն ունենալու անհրաժեշտությունը։ 7. Հետազոտի իր գերդաստանի կամ համայնքի ներկայացուցիչների մասնակցությունը Առաջին աշխարհամարտին կամ Մայիսյան հերոսամարտերին: | | |
| **Թեմայի բովանդակությունը** | | |
| 1. Աշխարհաքաղաքական իրադրությունը։ Ներքաղաքական ու արտաքին քաղաքական իրավիճակը Հայաստանում և տարածաշրջանում: 2. Ռուսական հեղափոխություններն ու Հայաստանը։ 3. Խորհրդային Ռուսաստանը և Հայկական հարցը։ Բրեստ-Լիտովսկի հաշտությունը։ 4. Անկախության վերականգնման գործընթացը։ Թուրքական զորքերի ներխուժումն Այսրկովկաս և Հայաստան։ Տրապիզոնի բանակցությունները: 5. Մայիսյան հերոսամարտերը: Հայաստանի Հանրապետության հռչակումը։ Բաթումի պայմանագիրը: Բաքվի գոյամարտը: 6. Հայաստանի Հանրապետության կայացումը։ Արամ Մանուկյան։ Ներքին դրությունը։ Պետական մարմինների ձևավորումը։ Բանակի ստեղծումը։ 7. Հասարակական-քաղաքական կյանքը, սոցիալ-տնտեսական վիճակը, հասարակական հարաբերությունները առօրյա կյանքն ու կենցաղը Հայաստանի Հանրապետությունում։ 8. Հայոց եկեղեցու գործունեությունը 1918-1920 թթ․։ 9. ՀՀ տարածքային հիմնախնդիրները 1918-1920 թթ․։ 10. Միջազգային հարաբերությունները և ՀՀ արտաքին քաղաքականությունը 1918-1920 թթ․։ 11. Թուրք-հայկական պատերազմը։ Հայաստանի Հանրապետության անկումը: 12. Հայաստանի Առաջին Հանրապետության կրթամշակութային ձեոքբերումները։ | | |
| **Առաջարկվող գործունեության ձևեր** | | **Խաչվող հասկացություններ** |
| * սկզբնաղբյուրների հետ աշխատանք, * ֆիլմի, տեսանյութերի դիտում, քննարկում * էսսեների, ակնարկների պատրաստում * հետազոտական աշխատանք (հիմնախնդիրների հետազոտում) * նկարի վերլուծություն * քարտեզի հետ աշխատանք | | **Համակարգ (Պետություն)**  Որո՞նք են համակարգի բնորոշ հատկանիշները:   * Դիտարկել պետությունը որպես հասարակութան միասնական քաղաքական համակարգ:   **Կառուցվածք և գործառույթ**  Պետական կառավարման կառուցվածքը և պաշտոնյաների գործառույթները: |
| **Միջառարկայական կապերը թեմայում** | | |
| **Համաշխարհային պատմություն** - XX դարասկզբի պետություններ, միջազգային կազմակերպություններ, կառույցներ, կոնֆլիկտներ, հարաբերություններ, նշանավոր գործիչներ, պատմական կարևոր իրադարձություններ, դեպքեր, փաստեր և այլն:  **Աշխարհագրություն** - աշխարհի երկրներ՝ տարածք, բնակչություն․ բնակլիմայական պայմաններ, բնական հարստություններ և այլն, քարտեզի հետ աշխատանք:  **Հասարակագիտություն** - «Արժեքներ», «Մտածողություն, հուզական բանականություն և վարք», «Հետազոտական և կառավարչական հմտություններ», «Պետություն», «Պետություն և մշակույթ», «Պետություն և տնտեսություն», »Պետություն և քաղաքականություն» թեմաներ:  **Հայոց լեզու** - բանավոր և գրավոր ճիշտ, գրագետ, փաստարկված խոսքի կառուցում, տարբեր բնույթի հայերեն տեքստերի վերլուծում և ընկալում, դրանց հիմնական գաղափարի ըմբռնում:  **Գրականություն** - գրողներ, բանաստեղծներ, ստեղծագործություններ:  **Արվեստ (ճարտարապետություն, կերպարվեստ, երաժշտություն, թատրոն, կիրառական արվեստ)** - մշակույթի տարբեր բնագավառներ, գործիչներ, ստեղծագործություններ, պատմամշակութային հուշարձաններ, արվեստի գործեր: | | |
| **Կապը Հանրակրթության պետական չափորոշչով սահմանված հիմնական ծրագրի վերջնարդյունքների հետ** | | |
| Հ 15, Հ 16, Հ 17, Հ 18, Հ 25, Հ 27, Հ 28, Հ 29, Հ 30, Հ 31, Հ 34, Հ35, Հ45 | | |

|  |  |
| --- | --- |
| **Թեմա 3.** | |
| **Խորհրդային Հայաստանը 1920-1991 թթ.** | |
| **Նպատակ** | |
| Ձևավորել՝   * Խորհրդային Հայաստանի պատմության կարևոր դեպքերը, իրադարձությունները, ձեռքբերումները գնահատելու, բացթողումները բացահայտելու և ընդհանրացումներ անելու հմտություններ, * Խորհրդային Հայաստանի տեղն ու դերը Հայաստանի պատմության մեջ գնահատելու հմտություններ: | |
| **Վերջնարդյունքներ** | |
| 1. Նկարագրի աշխարհաքաղաքական իրադրությունը, ԽՍՀՄ ու ՀԽՍՀ արտաքին քաղաքական և ներքաղաքական իրավիճակը 1920-1991 թթ․: 2. Նկարագրի Խորհրդային Հայաստանի պետական կառավարման համակարգը, սոցիալ-տնտեսական կյանքը, հասարակական հարաբերությունները, առօրյա կյանքն ու կենցաղը, փորձի կապեր գտնել ներկա կյանքի իրողությունների հետ։ 3. Ներկայացնի և բացատրի Խորհրդային Հայաստանի տարածքային հիմնախդիրները: 4. Բացահայտի հայ ժողովրդի մասնակցությունն Երկրորդ աշխարհամարտին: 5. Վերլուծի Խորհրդային իշխանությունների կրոնական քաղաքանությունը և պետություն-եկեղեցի հարաբերությունները 1920-1991 թթ.։ 6. Բացատրի խորհրդահայ մշակույթի զարգացման պայմաններն ու առանձնահատկությունները, արժևորի խորհրդահայ մշակույթի ձեռքբերումները և գնահատի Երևանի համահայկական կենտրոն դառնալու նշանակությունը: 7. Գնահատի Գարեգին Նժդեհի գործունեությունը և Զանգեզուրի հերոսամարտի արդյունքներն ու նշանակությունը: 8. Կարծիք հայտնի Հայաստանի պատմության մեջ Խորհրդային Հայաստանի տեղի ու դերի վերաբերյալ։ 9. Հետազոտի իր գերդաստանի ներկայացուցիչների առօրյա կյանքն ու գործունեությունը 1939-1991 թթ, փորձի կապեր գտնել ներկա կյանքի իրողությունների հետ: | |
| **Թեմայի բովանդակությունը** | |
| 1. Հայաստանի խորհրդայնացումը: Խորհրդային վարչակարգի հաստատումը Հայաստանում. իշխանության մարմինների ստեղծումը։ 2. Խորհրդային Հայաստանի տարածքային հիմնախնդիրները 1920-1923 թթ: Զանգեզուրի հերոսամարտը։ Գարեգին Նժդեհ: 3. Մոսկվայի և Կարսի պայմանագրերը: Հայկական հարցը Լոնդոնի, Լոզանի խորհրդաժողովներում: 4. Խորհրդային Հայաստանը՝ միութենական հանրապետություն: ՀԽՍՀ սահմանադրությունը: 5. Սոցիալ-տնտեսական կյանքը 1922 - 1940 թթ.: 6. Անհատի պաշտամունքի ձևավորումը: Քաղաքական հալածանքներն ու զանգվածային բռնությունները: 7. Խորհրդային իշխանության քաղաքականությունը եկեղեցու նկատմամբ։ Բռնություններ և հալածանքներ։ 8. Հայ ժողովուրդը Երկրորդ աշխարհամարտի տարիներին։ 9. Խորհրդային Հայաստանի սոցիալ-տնտեսական և հասարակական-քաղաքական կյանքը 1945-1991 թթ.: 10. Խորհրդահայ հասարակության առօրյա կյանքն ու կենցաղը, հասարակական հարաբերությունները: 11. Արցախյան շարժման սկիզբը։ Խորհրդային Հայաստանին միանալու ԼՂԻՄ-ի որոշումը: Սումգայիթյան ողբերգություն: 12. ՀԽՍՀ-ն ու ԼՂԻՄ-ը 1988 թ., պատմական շրջադարձային դեպքեր: 13. ՀՀ և ԼՂ անկախացման գործընթացը: Հայաստանի անկախության հռչակագիրը։ 14. ԽՍՀՄ փլուզումը և ԱՊՀ ստեղծումը։ | |
| **Առաջարկվող գործունեության ձևեր** | **Խաչվող հասկացություններ** |
| * սկզբնաղբյուրների հետ աշխատանք, * սահիկաշարի, պաստառի կամ տեսանյութի պատրաստում * ֆիլմի, տեսանյութերի դիտում, քննարկում * էսսեների, ակնարկների պատրաստում * խնդիրների առաջադրում և լուծումների ներկայացում ու քննարկում | **Ժամանակ և տարածություն**  Որտե՞ղ և ե՞րբ:   * Դիտարկել պատմության շրջադարձային իրադարձությունները, երևույթները, ընկերային ու առտնին կյանքն ու սովորույթները, անհատների, հասարակությունների և քաղաքակրթությունների միջև փոխհարաբերությունները, անձի, ազգի և մարդկության տեսանկյունից: |
| **Միջառարկայական կապերը թեմայում** | |
| **Համաշխարհային պատմություն** - XX դարի պետություններ, միջազգային կազմակերպություններ, կառույցներ, կոնֆլիկտներ, հարաբերություններ, նշանավոր գործիչներ, պատմական կարևոր իրադարձություններ, դեպքեր, փաստեր և այլն:  **Աշխարհագրություն** - աշխարհի երկրներ՝ տարածք, բնակչություն․ բնակլիմայական պայմաններ, բնական հարստություններ և այլն, քարտեզի հետ աշխատանք:  **Հասարակագիտություն** - «Արժեքներ», «Մտածողություն, հուզական բանականություն և վարք», «Հետազոտական և կառավարչական հմտություններ», «Պետություն», «Պետություն և մշակույթ», «Պետություն և տնտեսություն», «Պետություն և քաղաքականություն» թեմաներ  **Հայոց լեզու** - բանավոր և գրավոր ճիշտ, գրագետ, փաստարկված խոսքի կառուցում, տարբեր բնույթի հայերեն տեքստերի վերլուծում և ընկալում, դրանց հիմնական գաղափարի ըմբռնում  **Գրականություն** - գրողներ, բանաստեղծներ, ստեղծագործություններ  **Արվեստ (ճարտարապետություն, կերպարվեստ, երաժշտություն, կիրառական արվեստ)** - մշակույթի տարբեր բնագավառներ, գործիչներ, ստեղծագործություններ, պատմամշակութային հուշարձաններ, արվեստի գործեր:  **Բնագիտամաթեմատիկական առարկաներ** - հայտնագործություններ, նորարարություններ, ձեռքբերումներ: | |
| **Կապը Հանրակրթության պետական չափորոշչով սահմանված հիմնական ծրագրի վերջնարդյունքների հետ** | |
| Հ 15, Հ 16, Հ 17, Հ 18, Հ 25, Հ 27, Հ 28, Հ 29, Հ 30, Հ 31, Հ 34, Հ35, Հ45 | |

|  |  |
| --- | --- |
| **Թեմա 4.** | |
| **Լեռնային Ղարաբաղը ԽՍՀՄ փլուզումից հետո** | |
| **Նպատակ** | |
| Ձևավորել՝   * Լեռնային Ղարաբաղի հիմնախնդիրը, դրա հետ կապված կարևոր դեպքերը, իրադարձությունները, ձեռքբերումները գնահատելու, բացթողումները բացահայտելու և ընդհանրացումներ անելու հմտություն, * Լեռնային Ղարաբաղի տեղն ու դերը Հայաստանի Հանրապետության՝ որպես անկախ պետության ձևավորման և պետականության կայացման գործընթացում գնահատելու հմտություն: | |
| **Վերջնարդյունքներ** | |
| 1. Ներկայացնի քաղաքական, տնտեսական, մշակութային և հասարակական հարաբերությունները հետխորհրդային շրջանում: 2. Ուսումնասիրի Լեռնային Ղարաբաղի հիմնախնդրի էությունը: 3. Հետազոտի իր ընտանիքի ներկայացուցիչների ներդրումը Արցախյան ազատամարտում: 4. Հետազոտի պատերազմի ազդեցությունը հասարակության կերպափոխման գործընթացում: | |
| **Թեմայի բովանդակությունը** | |
| 1. Լեռնային Ղարաբաղի հիմնախնդիր: 2. Լեռնային Ղարաբաղի հասարակական-քաղաքական, սոցիալ-տնտեսական կյանքը: 3. Մշակույթը Լեռնային Ղարաբաղում: 4. Հասարակության առօրյա կյանքն ու կենցաղը: | |
| **Առաջարկվող գործունեության ձևեր** | **Խաչվող հասկացություններ** |
| * սկզբնաղբյուրների հետ աշխատանք, * ֆիլմի, տեսանյութերի դիտում, քննարկում * հետազոտական աշխատանք (հիմնախնդիրների հետազոտում) * խնդիրների առաջադրում և լուծումների ներկայացում, քննարկում * զանգվածային լրատվամիջոցների և համացանցային տեղեկատվության վերլուծություն * քարտեզի հետ աշխատանք | **Անհատներ և հարաբերություններ**  Ո՞վ է պատմական անհատը:   * Պատմական գործիչների կյանքը, գործունեությունը, մշակութային ընդհանրությունները և տարբերությունները: Դիտարկել անհատի դերը և գործունեության ազդեցությունը պատմության հոլովույթում։ |
| **Միջառարկայական կապերը թեմայում** | |
| **Համաշխարհային պատմություն** - XX դարի պետություններ, միջազգային կազմակերպություններ, կառույցներ, կոնֆլիկտներ, հարաբերություններ, նշանավոր գործիչներ, պատմական կարևոր իրադարձություններ, դեպքեր, փաստեր և այլն:  **Աշխարհագրություն** - աշխարհի երկրներ՝ տարածք, բնակչություն․ բնակլիմայական պայմաններ, բնական հարստություններ և այլն, քարտեզի հետ աշխատանք:  **Հասարակագիտություն** - «Արժեքներ», «Մտածողություն, հուզական բանականություն և վարք», «Հետազոտական և կառավարչական հմտություններ», «Պետություն», «Պետություն և մշակույթ», «Պետություն և տնտեսություն», «Պետություն և քաղաքականություն» թեմաներ  **Հայոց լեզու** - բանավոր և գրավոր ճիշտ, գրագետ, փաստարկված խոսքի կառուցում, տարբեր բնույթի հայերեն տեքստերի վերլուծում և ընկալում, դրանց հիմնական գաղափարի ըմբռնում  **Գրականություն** - գրողներ, բանաստեղծներ, ստեղծագործություններ  **Արվեստ** - մշակույթի տարբեր բնագավառներ, գործիչներ, ստեղծագործություններ, պատմամշակութային հուշարձաններ, արվեստի գործեր: | |
| **Կապը Հանրակրթության պետական չափորոշչով սահմանված հիմնական ծրագրի վերջնարդյունքների հետ** | |
| Հ 15, Հ 16, Հ 17, Հ 18, Հ 25, Հ 27, Հ 28, Հ 29, Հ 30, Հ 31, Հ 34, Հ35, Հ45 | |
| |  |  | | --- | --- | | **Թեմա 5.** | | | **Հայաստանի Հանրապետությունը արդի փուլում** | | | **Նպատակ** | | | Ձևավորել՝   * ՀՀ արդի շրջափուլի պատմության կարևոր դեպքերը, իրադարձությունները, ձեռքբերումները գնահատելու, բացթողումները բացահայտելու և ընդհանրացումներ անելու հմտություն, * Հայաստանի Հանրապետության տեղն ու դերը աշխարհաքաղաքական արդի զարգացումների համատեքստում գնահատելու հմտություն: | | | **Վերջնարդյունքներ** | | | 1. Նկարագրի տարածաշրջանի աշխարհաքաղաքական իրադրությունը, ՀՀ արտաքին քաղաքական և ներքաղաքական իրավիճակը արդի շրջանում: 2. Նկարագրի պետական կառավարման համակարգը, սոցիալ-տնտեսական կյանքը, հասարակական հարաբերությունները, առօրյա կյանքն ու կենցաղը, վերլուծի դրանց փոփոխությունները խորհրդային շրջանի համեմատությամբ։ 3. Ներկայացնի և բացատրի անկախացմաև և պետականաշինության գործընթացները ՀՀ- ում, վերլուծի ներքին և արտաքին մարտահրավերները: 4. Բացատրի հարաբերությունները հարևան և աշխարհի երկրների, միջպետական տարբեր միությունների, կառույցների, կազմակերպությունների հետ: 5. Հետազոտի նշանավոր գործիչների և պատմական դրվագների արտացոլումը գրականության մեջ և արվեստում՝ հատկապես շեշտադրելով պետականության խորհրդանիշ հանդիսացող աշխարհիկ պատմամշակութային հուշարձանների, Հայաստանի Հանրապետության տարածքում տեղակայված բնության հուշարձանները, բնապատկերները: 6. Հետազոտի թվային տիրույթում Հայաստանի Հանրապետության ներկայացվածության հետ կապված հարցերը և ներկայացնի առաջարկներ՝ թվային ներկայացվածության առավել արդյունավետ ապահովման վերաբերյալ, որը կնպաստի Հայաստանի Հանրապետության հանրահռչակմանը։ 7. Հետազոտի իրենց տարածաշրջանի կամ պետության ներկայում գոյություն ունեցող որևէ խնդիր՝ փորձելով տեսնել դրա պատմական հիմքերն ու կապերը։ 8. Հետազոտի Հայաստանի Հանրապետության տարբեր մարզերը՝ համեմատելով և ներկայացնելով նմանություններն ու տարբերությունները, օրինակ՝ ճարտարապետության, ծեսերի, խոհանոցի, կենցաղի կամ այլ ուղղություններով։ | | | **Թեմայի բովանդակությունը** | | | 1. Հայաստանի Հանրապետության կայացման գործընթացը: 2. Հայաստանի Հանրապետության միջազգային դրությունը և արտաքին քաղաքականությունը: 3. Հասարակական-քաղաքական, սոցիալ-տնտեսական կյանքը Հայաստանի Հանրապետություններում: 4. Հայկական մշակույթը արդի շրջանում: 5. Արդի հայ հասարակության առօրյա կյանքն ու կենցաղը: | | | **Առաջարկվող գործունեության ձևեր** | **Խաչվող հասկացություններ** | | * սկզբնաղբյուրների հետ աշխատանք, * սահիկաշարի, պաստառի կամ տեսանյութի պատրաստում * ֆիլմի, տեսանյութերի դիտում, քննարկում * էսսեների, ակնարկների պատրաստում * հետազոտական աշխատանք (հիմնախնդիրների հետազոտում) * համեմատական աղյուսակների և գծապատկերների կազմում * բանավեճ, քննարկում * խնդիրների առաջադրում և լուծումների ներկայացում, քննարկում * քարտեզի հետ աշխատանք | **Համաշխարհայնացում**  Ի՞նչ է փոխկապակցվածությունը:  Որո՞նք են համաշխարհայնացման առավելություններն ու մարտահրավերները:   * մարդու ստեղծած համակարգերի և համայնքների փոխկա-պակցվածությունը, համաշխարհային և տեղական գործընթացների փոխհարաբերությունները, հնարավորությունները, որոշումների ազդեցությունը մարդկության և շրջակա միջավայրի վրա: | | **Միջառարկայական կապերը թեմայում** | | | **Համաշխարհային պատմություն** - XX դարի պետություններ, միջազգային կազմակերպություններ, կառույցներ, կոնֆլիկտներ, հարաբերություններ, նշանավոր գործիչներ, պատմական կարևոր իրադարձություններ, դեպքեր, փաստեր և այլն:  **Աշխարհագրություն** - աշխարհի երկրներ՝ տարածք, բնակչություն․ բնակլիմայական պայմաններ, բնական հարստություններ և այլն, քարտեզի հետ աշխատանք:  **Հասարակագիտություն** - «Արժեքներ», «Մտածողություն, հուզական բանականություն և վարք», «Հետազոտական և կառավարչական հմտություններ», «Պետություն», «Պետություն և մշակույթ», «Պետություն և տնտեսություն», «Պետություն և քաղաքականություն» թեմաներ  **Հայոց լեզու** - բանավոր և գրավոր ճիշտ, գրագետ, փաստարկված խոսքի կառուցում, տարբեր բնույթի հայերեն տեքստերի վերլուծում և ընկալում, դրանց հիմնական գաղափարի ըմբռնում  **Գրականություն** - գրողներ, բանաստեղծներ, ստեղծագործություններ  **Արվեստ (ճարտարապետություն, կերպարվեստ, երաժշտություն, կիրառական արվեստ)** - մշակույթի տարբեր բնագավառներ, գործիչներ, ստեղծագործություններ, պատմամշակութային հուշարձաններ, արվեստի գործեր: | | | **Կապը Հանրակրթության պետական չափորոշչով սահմանված հիմնական ծրագրի վերջնարդյունքների հետ** | | | Հ 15, Հ 16, Հ 17, Հ 18, Հ 25, Հ 27, Հ 28, Հ 29, Հ 30, Հ 31, Հ 34, Հ35, Հ45 | | | |
| **Թեմա 6.** | |
| **Հայկական սփյուռքը ձևավորումից մինչ մեր օրերը** | |
| **Նպատակ** | |
| Ձևավորել՝   * Հայրենիք-Սփյուռք հարաբերությունները, սփյուռքահայ համայնքների առանձնահատկությունները, Սփյուռքի հիմնախնդիրները վերլուծելու հմտություններ, * Համազգային հիմնախնդիրների լուծման ուղղությամբ Սփյուռքի գործունեությունը և ներդրումը գնահատելու, Հայրենիք-Սփյուռք կապերի ամրապնդման կարևորությունը և հայության միասնությունն արժևորելու հմտություններ: | |
| **Վերջնարդյունքներ** | |
| 1. Նկարագրի աշխարհաքաղաքական իրադրությունը, Հայկական սփյուռքի աշխարհագրությունը, սփյուռքահայ նշանավոր կենտրոնները: 2. Բնութագրի և համեմատի սփյուռքահայ ակնառու գործիչների գործունեությունը: 3. Բացատրի Սփյուռքի ձևավորման, ստվարացման և նոր համայնքների առաջացման պատճառներն ու պատմական պայմանները: 4. Մեկնաբանի Սփյուռքի հիմնախնդիրները և արտահայտի տեսակետ Սփյուռքի ապագայի և պետություն- Սփյուռք հարաբերությունների հեռանկարի վերաբերյալ` առանցքում ունենալով ինքնիշխան Հայաստանի Հանրապետության շուրջ համատեղ ջանքի և ծրագրերի հնարավորությունները: 5. Փաստարկի և գնահատի Հայկական հարցի լուծման, Ցեղասպանության միջազգային ճանաչման, աշխարհասփյուռ հայության միավորման նպատակով սփյուռքի տարբեր կառույցների և գործիչների գործունեությունը: 6. Կարևորի պետություն-Սփյուռք կապերի սերտացման անհրաժեշտությունն ու միասնական և փոխհամաձայնեցված գործելու կարևորությունը արդի փուլում: 7. Գնահատի հայրենադարձության նշանակությունը Հայաստանի սոցիալ-տնտեսական և հասարակական-քաղաքական, մշակութային կյանքում։ 8. Բացատրի սփյուռքահայ մշակույթի զարգացման առանձնահատկությունները, արժևորի սփյուռքահայ մշակույթի ձեռքբերումները համազգային և համաշխարհային մշակույթի համատեքստում: 9. Հետազոտի Սփյուռքի ձևավորման և ընդլայնման գործընթացները կամ իր գերդաստանի կապերը սփյուռքահայ որևէ համայնքի հետ, կամ հետազոտի համահայկական որևէ միջոցառման պատմություն: 10. Գիտակցի ազգային արժեքները պահպանելու, զարգացնելու, հաջորդ սերունդներին փոխանցելու անհրաժեշտությունը, պատրաստ լինի իր հնարավոր ներդրումն ունենալ այդ արժեքները հանրահռչակելու գործում: | |
| **Թեմայի բովանդակությունը** | |
| 1. Հայկական սփյուռքի ձևավորումը, պայմանները, մարտահրավերները, նշանավոր կենտրոնները։ 2. «Ազգային օջախի» և հայ գաղթականության խնդիրը Ազգերի լիգայում։ 3. Սփյուռք-Խորհրդային Հայաստան հարաբերությունները: Սփյուռքահայերի հայրենադարձությունը, փուլերը, արդյունքները: 4. 1990-ական թթ. զանգվածային արտագաղթը և Սփյուռքի ստվարացումը։ Սփյուռքահայ հիմնական կենտրոնները և նոր համայնքներն այսօր: 5. Սփյուռքի հիմնախնդիրները: Պետություն-Սփյուռք հարաբերությունների հեռանկարը: 6. Սփյուռքահայ մշակույթը, համաշխարհային ձեռքբերումներ: Սփյուռքահայ նշանավոր գործիչներ: | |
| **Առաջարկվող գործունեության ձևեր** | **Խաչվող հասկացություններ** |
| * էսսեների, ակնարկների պատրաստում * հետազոտական աշխատանք (հիմնախնդիրների հետազոտում) * համեմատական աղյուսակների և գծապատկերների կազմում * բանավեճ, քննարկում * խնդիրների առաջադրում և լուծումների ներկայացում, քննարկում * զանգվածային լրատվամիջոցների և համացանցային տեղեկատվության վերլուծություն | **Անհատներ և հարաբերություններ**  Ո՞վ է պատմական անհատը:   * Պատմական գործիչների կյանքը, գործունեությունը, մշակութային ընդհանրությունները և տարբերությունները: Դիտարկել անհատի դերը և գործունեության ազդեցությունը պատմության հոլովույթում։ |
| **Միջառարկայական կապերը թեմայում** | |
| **Համաշխարհային պատմություն** - XX դարի պետություններ, միջազգային կազմակերպություններ, կառույցներ, կոնֆլիկտներ, հարաբերություններ, նշանավոր գործիչներ, պատմական կարևոր իրադարձություններ, դեպքեր, փաստեր և այլն:  **Հասարակագիտություն** - «Արժեքներ», «Մտածողություն, հուզական բանականություն և վարք», «Հետազոտական և կառավարչական հմտություններ», «Պետություն», «Պետություն և մշակույթ», «Պետություն և տնտեսություն», «Պետություն և քաղաքականություն» թեմաներ  **Հայոց լեզու** - բանավոր և գրավոր ճիշտ, գրագետ, փաստարկված խոսքի կառուցում, տարբեր բնույթի հայերեն տեքստերի վերլուծում և ընկալում, դրանց հիմնական գաղափարի ըմբռնում  **Գրականություն** - գրողներ, բանաստեղծներ, ստեղծագործություններ  **Արվեստ**-մշակույթի տարբեր բնագավառներ, գործիչներ, ստեղծագործություններ, պատմամշակութային հուշարձաններ, արվեստի գործեր: | |
| **Կապը Հանրակրթության պետական չափորոշչով սահմանված հիմնական ծրագրի վերջնարդյունքների հետ** | |
| Հ 15, Հ 16, Հ 17, Հ 18, Հ 25, Հ 27, Հ 28, Հ 29, Հ 30, Հ 31, Հ 34, Հ35, Հ45 | |

|  |  |
| --- | --- |
| **Թեմա 7.** | |
| **Պատմություն և ապագա. Պետության զարգացման տեսլականը** | |
| **Նպատակ** | |
| Ձևավորել՝   * Միջազգային աշխարհաքաղաքական զարգացումներում Հայաստանի Հանրապետության դերի և մասնակցության ընդլայնման հեռանկարների վերաբերյալ եզրահանգումներ անելու հմտություններ, * Անկախ, ինքնիշխան, իրավական պետություն ունենալու անհրաժեշտությունը գնահատելու հմտություններ, * Մրցունակ պետության կայացման և զարգացման գործում սեփական դերն ու մասնակցությունը, ազգային և համամարդկային հիմնարար արժեքների պահպանումն ու հանրահռչակումը կարևորելու գիտակցություն: | |
| **Վերջնարդյունքներ** | |
| 1. Գիտակցի մրցունակ պետության կայացման և զարգացման գործում իր մասնակցության անհրաժեշտությունը։ Հետազոտի Հայաստանի Հանրապետության առջև ծառացած մարտահրավերները և քաղաքական, տնտեսական, մշակութային, բնապահպանական հիմնախնդիրները, դրանց լուծման և հաղթահարման վերաբերյալ փորձի առաջարկել ուղիներ: 2. Աշխարհաքաղաքական արդի զարգացումների համատեքստում ուրվագծի հարաբերությունների և պատմական զարգացումների այլընտրանքային տարբերակներ: 3. Կարևորի խաղաղությունը և քաղաքացու անվտանգ, արժանապատիվ ու բարեկեցիկ կյանքի իրավունքը՝ որպես արժեք, ինչպես նաև ազգային արժեքները պահպանելու, զարգացնելու, հաջորդ սերունդներին փոխանցելու անհրաժեշտությունը, պատրաստ լինի իր հնարավոր ներդրումն ունենալ այդ արժեքները հանրահռչակելու գործում: 4. Բացատրի և արժևորի պետության պետությունը՝ որպես բարձրագույն արժեք և նպատակ, շեշտադրի սոցիալական տարբեր ինստիտուտների հետ համագործակցության անհրաժեշտությունն ու նշանակությունը Հայաստանի զորեղացման գործում։ 5. Արժևորի պետական, ազգային, հասարակական, հոգևոր անձնական շահերի միասնականության և պետություն-Սփյուռք կապերի սերտացման անհրաժեշտությունն ու միասնական և փոխհամաձայնեցված գործելու կարևորությունը արդի փուլում: 6. Գիտակցի զորեղ և մրցունակ պետության կայացման և զարգացման գործում իր մասնակցության անհրաժեշտությունը։ 7. Արժևորի խաղաղությունը և տարածաշրջանային երկրների հետ համակեցությունը՝ որպես պետության զարգացման նախապայման։ | |
| **Թեմայի բովանդակությունը** | |
| 1. Պետական, ազգային, անձնական և հոգևոր շահերի միասնության, Սփյուռքի հետ համագործակցության ամրապնդման անհրաժեշտությունը Հայաստանի զորեղացման և հայապահպանության գործում: 2. Ազգային մշակույթի կարևոր ձեռքբերումները և դրանց տեղը հայոց և համաշխարհային մշակույթի համատեքստում: Ազգային արժեքների հանրահռչակման անհրաժեշտությունը և ուղիները։ 3. Պետության առջև ծառացած մարտահրավերները, հիմնախնդիրները և դրանց լուծման ուղիներն ու հեռանկարները: | |
| **Առաջարկվող գործունեության ձևեր** | **Խաչվող հասկացություններ** |
| * սահիկաշարի, պաստառի կամ տեսանյութի պատրաստում * ֆիլմի, տեսանյութերի դիտում, քննարկում * էսսեների, ակնարկների պատրաստում * հետազոտական աշխատանք (հիմնախնդիրների հետազոտում) * խնդիրների առաջադրում և լուծումների ներկայացում, քննարկում | **Անհատներ և հարաբերություններ**  Ո՞վ է պատմական անհատը:  Պատմական գործիչների կյանքը, գործունեությունը, մշակութային ընդհանրությունները և տարբերությունները: Դիտարկել անհատի դերը և գործունեության ազդեցությունը պատմության հոլովույթում։ |
| **Միջառարկայական կապերը թեմայում** | |
| **Համաշխարհային պատմություն** - XX դարի պետություններ, միջազգային կազմակերպություններ, կառույցներ, կոնֆլիկտներ, հարաբերություններ, նշանավոր գործիչներ, պատմական կարևոր իրադարձություններ, դեպքեր, փաստեր և այլն:  **Հասարակագիտություն** - «Մարդ ճաշակ-մշակույթ», «Արժեքներ», «Մտածողություն, հուզական բանականություն և վարք», «Հետազոտական և կառավարչական հմտություններ», «Պետություն», «Պետություն և մշակույթ», «Պետություն և տնտեսություն», «Պետություն և քաղաքականություն» թեմաներ  **Արվեստ (ճարտարապետություն, կերպարվեստ, երաժշտություն, կիրառական արվեստ)** - մշակույթի տարբեր բնագավառներ, գործիչներ, ստեղծագործություններ, պատմամշակութային հուշարձաններ, արվեստի գործեր: | |
| **Կապը Հանրակրթության պետական չափորոշչով սահմանված հիմնական ծրագրի վերջնարդյունքների հետ** | |
| Հ10, Հ16, Հ17, Հ18, Հ19, Հ23, Հ25, Հ26, Հ27, Հ28, Հ29, Հ30, Հ31, Հ32, Հ33, Հ34, Հ35, Հ36, Հ45, Հ46 | |